**Oskars Bārtulis** (s. 21. tammikuuta 1987 Ogre, Latvian SNT, Neuvostoliitto) on latvialainen jääkiekkopuolustaja, joka edustaa KHL-seura Dinamo Riikaa. Bartulis vaihtoi kansalaisuutta kesällä 2018 tavoitteenaan päästä edustamaan jatkossa Venäjää.

Ura
---

### Seuraura

Bārtulis pelasi kaudella 2001–2002 Latvian pääsarjassa Prizma Riiassa kuusi ottelua. Hän pelasi myös Vilki Riiassa ja Venäjän TsSKA Moskovan kakkosjoukkueessa maan kolmanneksi korkeimmalla sarjatasolla. Tämän jälkeen hän siirtyi Pohjois-Amerikkaan juniorisarja QMJHL:ään. Tulokaskaudellaan 2004–2005 Moncton Wildcatsissa pelannut Bārtulis valittiin tulokkaiden tähdistökentälliseen. Tämä herätti kiinnostusta NHL:ssä ja Philadelphia Flyers varasi nuorukaisen 91. pelaajana vuonna 2005. Seuraavalla kaudella Bārtulis oli suuressa roolissa joukkueensa voittaessa QMJHL:n mestaruuden.

Bārtulis teki kolmen vuoden sopimuksen Philadelphia Flyersin kanssa syyskuussa 2006. Hän palasi tämän jälkeen vielä kaudeksi QMJHL:ään Cape Breton Screaming Eaglesiin, jossa hänet valittiin sarjan toiseen tähdistökentälliseen. Kaudella 2007–2008 Bārtulis pelasi Flyersin AHL-joukkueessa Philadelphia Phantomsissa, jossa hän jatkoi myös seuraavan kauden.

Kaudella 2009–2010 Bārtulis pelasi ensimmäisen kerran urallaan NHL:ssä. Hän debytoi Flyersissa 12. joulukuuta ottelussa Ottawa Senatorsia vastaan. Ensimmäisen syöttöpisteensä Bārtulis sai marraskuussa ottelussa San Jose Sharksia vastaan, kun hän syötti Claude Giroux’n tekemän maalin. Bārtulis vakuutti otteillaan Flyersissa ja hän kirjoitti joulukuun alussa kolmen vuoden jatkosopimuksen.

Kaudella 2010–2011 Bārtulis pelasi 13 ottelua NHL:ssä ja neljä AHL:ssä. Hän oli sivussa suuren osan kautta olkapäävamman vuoksi ja jäi usein Flyersin pelaavan kokoonpanon ulkopuolelle myös ollessaan pelikuntoinen. Seuraavalla kaudella hän pelasi pelkästään AHL:ssä. Loukkaantumiset rajoittivat Bārtulisin ottelumäärää myös tuolla kaudella.

Philadelphia Flyers osti Bārtulisin sopimuksen ulos kesäkuussa 2012, minkä jälkeen hän teki saman vuoden elokuussa sopimuksen KHL-seura Donbass Donetskin kanssa.

### Maajoukkueura

Bārtulis edusti Latviaa alle 18-vuotiaiden 1. divisioonan MM-kisoissa vuosina 2003 ja 2004. Tämän lisäksi hän pelasi nuorten 1. divisioonan MM-kilpailuissa kahdesti vuosina 2004 ja 2007 ja nuorten MM-kisoissa vuonna 2006. Bārtulis kokeili aikuisten arvokisoja MM-tasolla vuonna 2005, kun hän pelasi Latvian paidassa yhdessä ottelussa. Hän oli mukana myös vuosien 2009 ja 2012 MM-kilpailuissa. Bārtulis oli Latvian ainoa NHL-pelaaja Kārlis Skrastiņšin ohella vuoden 2010 Vancouverin talviolympialaisissa.

Lähteet
-------

1. ↑
2. 1 2 3 4  Oskars Bartulis *Eliteprospects.com*. Viitattu 10.1.2010. (englanniksi)
3. ↑  Player Bio - Oskars Bartulis *The Hockey News*. Transcontinental. Viitattu 10.1.2010. (englanniksi)
4. ↑  McGourty, John: Emery faces Ottawa for the first time *nhl.com*.  11.12.2009. NHL. Viitattu 10.1.2010. (englanniksi)
5. ↑  Flyers at Sharks - 11/20/2009 *nhl.com*. NHL. Viitattu 10.1.2010. (englanniksi)
6. ↑  Kimelman, Adam: Bartulis didn't need long to impress Flyers staff *nhl.com*.  7.12.2009. NHL. Viitattu 10.1.2010. (englanniksi)
7. ↑  Flyers Sign Bartulis to Three-Year Extension *flyers.nhl.com*.  2.12.2009. Philadelphia Flyers.  (englanniksi)
8. ↑  Oskars Bartulis *TSN.ca*. Bell Media. Viitattu 8.9.2012. (englanniksi)
9. ↑  Flyers D Bartulis has left shoulder injury *The Score*.  23.2.2011. Score Media. Viitattu 8.9.2012. (englanniksi)[vanhentunut linkki]
10. 1 2  Bartulis to IIHF World Championships *phantomshockey.com*.  3.5.2012. Adirondack Phantoms.  Arkistoitu 5.7.2012. Viitattu 8.9.2012. (englanniksi)
11. ↑  Rothenberg, Ben: Bought Out Like the Wolf: Goodbye, Oskars Bartulis *Broad Street Hockey*.  30.6.2012. Vox Media.  Arkistoitu 3.7.2012. Viitattu 8.9.2012. (englanniksi)
12. ↑  Oscars Bartulis signs with KHL newcomer *hcdonbass.com*.  28.8.2012. HC Donbass. Viitattu 8.9.2012. (englanniksi)
13. ↑  Skrastins, Bartulis to lead Latvia *ESPN*.  29.12.2009. ESPN Inc. Viitattu 10.1.2010. (englanniksi)

Aiheesta muualla
----------------

* The Hockey Newsin profiili (englanniksi)
* NHL:n profiili (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |